Document ID: /roh_data/filtered/fineweb-2-filterrobots_roh.jsonl.gz/2317

Do |17|05|2018| TRIBUNA
Davos ils mugrins
Vernissascha dil niev cudisch da Leontina Lergier-Caviezel. Musica A. Alexandre. Mod. S. Derungs
Ina sera alla fin dils onns sissonta schai Urschla en ina sanganada e senza schientscha entadem zulèr. La damaun sissu anflan ins siu um si mises, sependius!
Ina tragedia che fa stremblir ils fundaments dalla vischnaunca entira.
Varga dus decennis pli tard marida e secasa Andrea el vitget en Surselva. La tragedia d’avon onns leventa sias marveglias ed ella vul endriescher dapli…
L’autura creescha a moda e maniera fetg perschuadenta in scenari dalla catastrofa. La figura dalla metta ha enzatgei fascinont e legitimescha aunc dapli ch’ella survegn ina vusch tras quei raquent. Perencunter permetta la dunna giuvna d’ordeifer ch’ei maridada ella cuminonza, dad analisar la “pressa” da vischnaunca e las reglas nunscrettas dalla cuminonza.
In text cun gronda verdeivladad ed autenticitad, quella tematica anfla segir lecturs e lecturas.
Davos ils mugrins. Leontina Lergier-Caviezel. Sursilvan, 208 pag. Chasa Editura Rumantscha, 2018